ஹென்ரி ஸ்டீபன்ஸ் சால்ட்

ஹென்றி ஷேக்ஸ்பியர் ஸ்டீபன்ஸ் சால்ட் (Henry Shakespear Stephens Salt; 20 செப்டம்பர் 1851 – 19 ஏப்ரல் 1939) ஒரு பிரித்தானிய எழுத்தாளரும் சமூக சீர்திருத்தப் பிரச்சாரகரும் ஆவார். இவரது சீர்திருத்தப் பிரசாரங்களில் சிறைச்சாலைகள், பள்ளிகள், பொருளாதார நிறுவனங்கள் மற்றும் விலங்குகளிடம் நாம் நடந்து கொள்ளும் விதம் ஆகிய துறைகள் முதன்மையானவை. இவர் ஒரு குறிப்பிடத்தக்க தார்மீக சைவ வாழ்க்கை முறையைக் கொண்டவரும், உடற்கூறாய்வு எதிர்ப்பாளரும், சமூகவுடைமைவாதியும், அமைதிவாதியும் ஆவார். மேலும் இவர் இலக்கிய விமர்சகராகவும், வாழ்க்கைக் குறிப்பு வரலாற்றாசிரியராகவும், பாரம்பரிய அறிஞராகவும், இயற்கை ஆர்வலராகவும் நன்கு அறியப்பட்டவர். மோகன்தாஸ் காந்தியை ஹென்றி டேவிட் தோரோவின் செல்வாக்குமிக்க படைப்புகளுக்கு முதன்முதலில் அறிமுகப்படுத்தியவர் சால்ட். மேலும், காந்தியின் சைவ வாழ்வுமுறை பற்றிய ஆய்வில் பெரும் தாக்கத்தை ஏற்படுத்தியவரும் இவரே."My faith in vegetarianism grew on me from day to day. Salt's book Plea for Vegetarianism whetted my appetite for dietetic studies. I went in for all books available on vegetarianism and read them". Mohandas Gandhi, An Autobiography: The Story of My Experiments with Truth, Part I, chapter XV.Ashe, Geoffrey. Gandhi, a Biography. New York: Cooper Square Press, 2000 சில சாராரால் சால்ட் "விலங்குரிமைகளின் தந்தை" எனவும் கருதப்படுகிறார். தனது 1892-ம் ஆண்டு படைப்பான விலங்குகளின் உரிமைகள்: சமூக முன்னேற்றத்துடன் தொடர்புபடுத்திய ஒரு பார்வையில் (Animals' Rights: Considered in Relation to Social Progress) என்ற நூலின் வாயிலாக வெறும் விலங்குகளின் நலனுக்கான மேம்பாட்டுச் செயற்பாடுகள் என்பதற்கு மாறாக விலங்குரிமை என்ற சிந்தனைக்கு ஆதரவாக வெளிப்படையாக வாதிட்ட எழுத்தாளர்களில் முதன்மையானவராக சால்ட் விளங்குகிறார்.

 தரவுகள் 

 மேலும் படிக்க 
Hendrick, George. Henry Salt: Humanitarian Reformer and Man of Letters (1977)
Hendrick, George and Hendrick, Willene Hendrick. (eds.) The Savour of Salt: A Henry Salt Anthology. Centaur Press, 1989. 

 வெளியிணைப்புகள் 




 Henry Stephens Salt at Find Old Etonians
 The Books of Henry S. Salt, 1887-1937

 Henry S. Salt Society

பகுப்பு:பிரித்தானிய மெய்யியலாளர்கள்
பகுப்பு:விலங்குரிமை அறிஞர்கள்
பகுப்பு:1851 பிறப்புகள்
பகுப்பு:1939 இறப்புகள்